b'\n_START_ARTICLE_\nVergerij (Jarc)\n_START_SECTION_\nVsebina\n_START_PARAGRAPH_\nV prvem odlomku sre\xc4\x8damo Vegerija, ki je razmi\xc5\xa1ljujo\xc4\x8d \xc4\x8dlovek duha, v sebi i\xc5\xa1\xc4\x8de zaokro\xc5\xbeeno \xc5\xbeivljenje in si \xc5\xbeeli, da bi po njegovih prepri\xc4\x8danjih delovalo vse \xc4\x8dlove\xc5\xa1tvo. Toda mu\xc4\x8di ga dolgo\xc4\x8dasje in ni zmo\xc5\xbeen plemenitih dejanj. V tej stiski se pribli\xc5\xbea Kernu, ki je \xc4\x8dlovek telesa in mu du\xc5\xa1a ter zdolgo\xc4\x8dasenost predstavljata le nepotrebne izume me\xc5\xa1\xc4\x8danske dru\xc5\xbebe. Vergerij ho\xc4\x8de prinesti ljudem lu\xc4\x8d, Kern pa ga posku\xc5\xa1a opogumiti za konkreten boj, vendar Vergerij nima mo\xc4\x8di, zato mu Kern prika\xc5\xbee mimohod ljudi, ki jih uni\xc4\x8duje me\xc5\xa1\xc4\x8dan. Vergeriju se za\xc4\x8dno prikazovati zlorabljenci me\xc5\xa1\xc4\x8danstva: Invalid, \xc5\xa0tudent, Ubijalec, Dekle, Rudarji, zapu\xc5\xa1\xc4\x8deni otroci, ki si \xc5\xbeelijo, da jih varuje in molijo h koncu trpljenja. Vsi so predstavniki amoralne in uni\xc4\x8dujo\xc4\x8de dru\xc5\xbebe. Na koncu uvidi \xc5\xa1e mater, ki je umrla in poudarja, da je napomembnej\xc5\xa1e \xc4\x8dustvo ljubezen. Prizori\xc5\xa1\xc4\x8de postane tovarna, obsijana s podobo Altmana oz. velikega Me\xc5\xa1\xc4\x8dana, ki je zastopnik vsega zla in prina\xc5\xa1alec smrti. Vergerij se odlo\xc4\x8di, da postane re\xc5\xa1itelj in ma\xc5\xa1\xc4\x8devalec trpe\xc4\x8dih, a zasli\xc5\xa1i materino opozorilo. (Za\xc4\x8dne se zapirati vase, ker ho\xc4\x8de pre\xc4\x8di\xc5\xa1\xc4\x8den za\xc4\x8deti veliko revolucijo.)_NEWLINE_Drugi odlomek prvega dela pesnitve prikazuje tridesetletnega Vergerija, ki je pri napadu mno\xc5\xbeice na tovarno re\xc5\xa1il polo\xc5\xbeaj, in se tako o\xc5\xbeenil s tovarnarjevo h\xc4\x8derko ter pri\xc5\xa1el do osebnega blagostanja, \xc4\x8deprav zavra\xc4\x8da bogata\xc5\xa1ko dru\xc5\xbebo. Stremi le k delanju za druge. \xc5\xbdeno \xc5\xbeeli le zase in po mu\xc4\x8dnem pogovoru z njo, se sredi no\xc4\x8di znajde sam. Prika\xc5\xbee se Kern, ki predstavlja razum in mu o\xc4\x8dita, da je ob vdaji tovarne zapustil prevarane robote, da je ves pome\xc5\xa1\xc4\x8danjen in da i\xc5\xa1\xc4\x8de opravi\xc4\x8dila za dru\xc5\xbebo, ki pa je \xc5\xbee v celoti mehanizirana. Vergerij se ob tej razdvojenosti \xc5\xbee nagiba h Kernu, a poslu\xc5\xa1a zbor, ki hrepeni po duhovni odre\xc5\xa1itvi in se oklene \xc5\xbeene._NEWLINE_Zadnji fragmenti opisujejo Vergerija, ki je \xc5\xbee pet le v je\xc4\x8di in si \xc4\x8das kraj\xc5\xa1a z Biblijo. Kern in Blaj ga prideta povabit k dru\xc5\xbebenemu delu in nagovarjat k begu pred u\xc4\x8denci in mno\xc5\xbeico, ki se je potuhnila, ko so ga oblastniki ujeli, spremeniti pa je ne bo mogel. Vergerij je druga\xc4\x8den: prej je predstavljal upornika, sedaj pa je vdan vesolju in izneverjen svojim na\xc4\x8delom. Kern ga zapusti, Blaj pa mu ostane zvest._NEWLINE_V zadnjem delu Vergerij opisuje svoje poslanstvo in na\xc4\x8dela pred velikim sodnim zborom, ki je zbuditi v \xc5\xbeivljenje civilizacijo (samo duhovnost, moralna o\xc4\x8di\xc5\xa1\xc4\x8denost lahko re\xc5\xa1i \xc4\x8dloveka in narod).'